אברהם שטרנבוך

הרב אברהם שטרנבוך (י"ח בתשרי ה'תר"צ, 22 באוקטובר 1929 – כ"ד באדר ה'תשפ"א, 7 במרץ 2021) היה ראש ישיבת באבוב בלונדון במשך כחמישים שנה.

ביוגרפיה
נולד בשווייץ ליצחק ורעכא שטרנבוך. בילדותו למד תורה אצל מלמד פרטי שנשכר לכך במיוחד מארץ ישראל. לאחר מכן נשלח ללמוד בישיבת עץ חיים במונטרה, אצל דודו הרב ירחמיאל אליהו בוצ'קו. לאחר השואה למד בישיבת פוניבז', אצל הרב יוסף שלמה כהנמן והרב שמואל רוזובסקי ואף נהג ללמוד עם ה"חזון איש". נישא לבתו של הרב רפאל פלדמן אב בית דין שפסטבוש, אנגליה. לאחר נישואיו התגורר תקופה קצרה באנגליה, לאחר מכן עלה לירושלים.

בשנת תשכ"ז התבקש על ידי רבי שלמה הלברשטאם האדמו"ר מבאבוב לעבור ללונדון לכהן כראש ישיבת באבוב.
בשנת תשע"ב לקה באירוע מוחי ועבר להתגורר לצד בתו בירושלים. בכ"ד באדר ה'תשפ"א נפטר בבית החולים הדסה, ונקבר בהר הזיתים.

צאצאיו
בניו:
 הרב אליהו חיים שטרנבוך, מו"צ קהילת באבוב 45 בירושלים.
 הרב רפאל שלמה שטרנבוך ראש ישיבת באבוב – חכמת שלמה לצעירים בבני ברק.
 הרב יצחק מאיר שטרנבוך, ראש כולל בבית המדרש קולשיץ בבני ברק.
חתניו:
 האדמו"ר מנובומינסק.
 יצחק הלברשטאם.
 הרב ישראל ברזובסקי בן האדמו"ר מסלונים.

קישורים חיצוניים 
 אבל: ראש ישיבת באבוב בלונדון הלך לעולמו

אברהם
חסידי באבוב
ראשי ישיבה בריטים
לונדון: רבנים
בוגרי ישיבת פוניבז'
יהודים הקבורים בהר הזיתים
משפחת בוצ'קו
ראשי ישיבה חסידים
ישראלים ילידי שווייץ
ישראלים שנולדו ב-1929
בריטים שנולדו ב-1929
ישראלים שנפטרו ב-2021
בריטים שנפטרו ב-2021